*د افغانی سرې میاشتې ټولنې میدان وردګ ولایتی څانګې اړوند ښوونیز مرکز (کلوپ) کې د یادې ټولنې د ځوانانو او رضاکارانو د نړیوالې ورځې د لمانځلو په مناسبت او د دوی د لا هڅونې او تشویق په موخه ناسته تر سره شوه!* نن سه شنبه د روان ۱۴۴۵ سپوږمیز کال د جمادی الاول میاشتې ۲۲ مه نېټه، د افغانی سرې میاشتې ټولنې اړوند ځوانانو او رضاکارانو د نړیوالې ورځې د لمانځلو په مناسبت او د دوی د لا هڅونې او تشویق په موخه د میدان وردګ ولایتی څانګې اړوند ښوونیز مرکز (کلوپ) کې ناسته تر سره شوه. ناسته د قاری صاحب نورالرحمن لخوا د الهی کلام په مبارکو آیاتونو پیل شوه، ورپسې د څانګې رئیس ښاغلی! مولوی عبدالقدوس "عمر" یادو رضاکارانو ته د ښه راغلاست سربېره د دوی هڅې او کوښښونه وستایل او مننه یې ترې وکړه، چې هر کله په سختو حالاتو کې له موږ سره همکار پاتې شوی دی. ښاغلی "عمر" له ټولو رضاکارانو څخه په راتلونکی کې د لا زیاتو همکاریو هیله څرګنده کړه. ورپسې د څانګې د دعوت او ارشاد مسؤل ښاغلی! مولوی قدرت الله "عباس" د خپلې عالمانه وینا په ترڅ کې د رضاکار په ارزښت او اهمیت خبرې وکړې او د دوی هڅې یې وستایلې. د ناستې په اوږدو کې د رضاکارانو په نماینده ګۍ ځوان رضاکار نویدالله د یاد ټولنې له رهبرۍ مننه وکړه، چې دوی ته یې د دا ډول بشرپاله او خیریه کړنو امکانات برابر کړی دی. په وروستیو کې هغه څه، چې د یادې ټولنې لخوا د دوی د تشویق او لا هڅونې په موخه چمتو شوی وو، ورته وسپارل شول. ناسته د څانګې د دعوت او ارشاد مسؤل ښاغلی! مولوی قدرت الله "عباس" لخوا د دعایې په ویلو سره پای ته ورسېده. په درنښت د میدان وردګو ولایت سرې میاشتې ټولنې د نشراتو مدیریت.